eo es eo it es it eo eo ro eo eo hbs_lat eo eo eo it eo eo eo eo eo eo eo eo eo eo eo eo eo eo en eo eo eo eo eo eo eo pl eo eo eo eo eo eo
Ĉu vi memoras pri verda arbar’?
Mi certe mem memoras, ĉar
Dum nokta promeno ĉe la kastel’
Mi tuŝis ŝin kaŝe en la malhel’
En la ĝarden’ sub folia plafon’
De fora urb’ ruliĝis son’
La grinco de tramo, de fer’ kontraŭ fer’
Lasu min sonĝi pri la somer’
Flustraj mesaĝoj en la koridor’
La varma vento tra la kor’
Kaj fine rivel’ de profunda mister’
Lasu min sonĝi pri la somer’
Toston al la memor’
Post mallonga tempo ni mem estos for
Ĉu vi memoras pri sablo kaj lag’
L’aŭroro de la lasta tag’
La fina rigard’ kaj la malaper’
Lasu min sonĝi pri la somer’
Laste ŝanĝita: 3 Novembro 2017 (17:44)
Retpoŝto: “bertilow” ĉe “gmail.com”
Ĉi tiu verko estas disponebla laŭ la permesilo
Krea Komunaĵo Atribuite-Samkondiĉe 3.0 Neadaptita